

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 4.oktobrī Nr.**527**

(prot.Nr.**25**, **1**.§)

**Par līdzfinansējuma piešķiršanu no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes (turpmāk - Dome) 2018.gada 25.janvāra saistošajiem noteikumiem Nr.1 „Par Daugavpils pilsētas pašvaldības budžetu 2018.gadam”, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20, 11., 24. un 26.punktu, ņemot vērā “Latvijas Neredzīgo biedrības” Daugavpils teritoriālās organizācijas (reģ.Nr.40008004000) 2018.gada 18.septembra pieteikumu, Daugavpils pilsētas domes Sociālo jautājumu komitejas 2018.gada 2.oktobra sēdes protokolu Nr.21, Daugavpils pilsētas domes Finanšu komitejas 2018.gada 4.oktobra sēdes protokolu Nr.27, atklāti balsojot: PAR – 12 (A.Broks, J.Dukšinskis, R.Eigims, A.Gržibovskis, L.Jankovska, R.Joksts, I.Kokina, V.Kononovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas „Sabiedrisko organizāciju atbalsta fonds”līdzfinansējumu “Latvijas Neredzīgo biedrības” Daugavpils teritoriālai organizācijai (reģ.Nr.40008004000) 372,08 EUR apmērā (*trīs simti septiņdesmit divi eiro, 08 centi)* dalības braucienam, lai piedalītos Latvijas Neredzīgo biedrības muzikālā projektā “Rīgā braucu dižoties”, Rīgā 2018.gada 13.oktobrī.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)* R.Eigims